На основу члана 7. Уредбе о условима прибављања и отуђења непокретности непосредном погодбом, давања у закуп ствари у јавној својини и поступцима јавног надметања и прикупљања писмених понуда („Службени гласник РС“, број 24/2012), члана 21. Одлуке о прибављању и располагању стварима у јавној својини општине Мало Црниће („Службени гласник општине Мало Црниће, број 7/2014), Закључка Општинског већа број 06-8/2015-2 од 13.03.2015. године и Одлуке Председника општине о давању у закуп непокретности у јавној својини општине Мало Црниће путем прикупљања писмених понуда број 464-4/2015-1 од 14.05.2015. године, Комисије за давање у закуп грађевинских објеката и опреме млина „Млава“ у Малом Црнићу, објављује

**О Г Л А С**

**о давању у закуп непокретности у јавној својини општине Мало Црниће**

**путем прикупљања писмених понуда**

**НАЗИВ ЗАКУПОДАВЦА:**

Закуподавац непокретности у јавној својини је општина Мало Црниће, улица Маршала Тита 80, 12311 Мало Црниће и иста се даје у закуп путем прикупљања писмених понуда.

**ПРЕДМЕТ ЗАКУПА:**

Предмет закупа су непокретности са опремом и инвентаром Млина „Млава“ у Малом Црнићу, које се налазе на кп.бр. 1610, кп.бр. 1611 и кп.бр. 1612 КО Мало Црниће и које се издају као Целина бр. 1. коју чине:

|  |  |  |  |
| --- | --- | --- | --- |
|  | **НАЗИВ** | **Бруто површина основе** | **Спратност** |
| 1. | Управна зграда из 1980 године | 283,43 | П+2 |
| 2. | Силос 1. Из 1922. године | 200,55 | П+7 |
| 3. | Силос 2. Из 1980 годинеМашински деоСкладиште П+8 капацитета 1.000 вагонаДимњак | 396,78452,2212,96 | П+9П+8 |
| 4. | Нови млин за мељаву из 1981 године (П+5)1. део2. деоЗапуштен отворени простор | 140,65903,23140,04 | П+5П+5П+0 |
| 5. | Машинска радионица | 145,81 | П+1 |
| 6. | Вага са кућицомВагаКућица ваге | 56,1823,63 | П+0 |
| 7. | Лабораторија | 75,03 | П+0 |
| 8. | Гаража за путничка возила | 24,55 | П+0 |
| 9. | Компресорско постројење | 20,55 | П+0 |
| 10. | Водоводна станица | 22,51 | П+0 |
| 11. | Настрешница  | 546,06 | П+0 |
| 12. | Силос 3 из 1980 годинеСкладиште капацитета 1.000 вагонаМашински део | 668,8536,25 | П+8П+8 |
| 13 | Силос 4 из 1984 годинеСкладиште капацитета 1.200 вагонаМашински деоУсипна рампа | 816,8635,75391,53 | П+8П+10П+0 |
| 14. | Сушара за сушење пшенице | 134,00 | П+0 |
| 15. | Портирница 1. | 12,96 | П+0 |
| 16. | Портирница 2. | 12,96 | П+0 |
| 17. | Помоћна зграда1. део2. део | 307,51557,24 | П+1П+0 |
| 18. | Помоћна зградаРадионицаМагацин  | 200,71127,74 | П+0П+0 |
| 19. | Гаража 1. део2. део | 33,0063,36 | П+0П+0 |
| 20. | Мали млин „Бајлони“ из 1922 годинеМагацин Млин  | 128,87181,38 | П+1П+2 |
| 21. | Стара хидроцентрала из 1922 године | 139,73 | По+П |

2. Закупац се обавезује да преузме на чување и обезбеђење објекте и опрему који се налазе на кп.бр. 1614 КО Мало Црниће (Целина 2.) коју чине:

|  |  |  |  |
| --- | --- | --- | --- |
|  | **НАЗИВ** | **Бруто површина основе** | **Спратност** |
| 1. | Фабрика тестенине из 1980 годинеМагацин Производни деоКухиња и управа | 592,43992,65273,21 | П+0П+1П+1 |

**Рок трајања закупа:** Уговорни период закупа износи 10 година. Уговор о закупу ће се раскинути пре уговореног рока под условом да се донесе правоснажно и извршно решење у поступку реституције којим се имовина која је предмет закупа враћа ранијим власницима.

Минимално понуђена цена закупа је: 1.410,65 € (евра) на месечном нивоу.

Објекти се издају у виђеном стању и могу се разгледати сваког радног дана од 08-14 часова за време трајања оглашавања.

 Увид у документацију у вези са непокретношћу која се даје у закуп (извештаји вештака, листови непокретности и др.) могуће је извршити у згради општине Мало Црниће, канцеларија број 5. од 7 - 15 часова сваког радног дана.

Поред закупнине закупац је у обавези да плаћа и друге трошкове закупљених непокретности ( трошкови електричне енергије, вода, телефон, чистоћа).

Трошкови текућег одржавања објеката и опреме падају на терет закупца без права потраживања од закуподавца.

Промена намене грађевинских објеката, као ни давање у подзакуп од стране закупца, није дозвољено.

**УСЛОВИ ЗАКУПА:**

Непокретности са опремом и инвентаром Млина „Млава“ у Малом Црнићу се издају под следећим условима:

Ради оспособљавања смештајних капацитета, активирања производње и заштите објеката од пропадања неопходна су инвестициона улагања од минимално 3.100.000 динара, која се могу урачунати у цену закупа. У зависности од висине инвестиционог улагања постоји могућност умањења закупнине за све године закупа уз достављање валидне документације која правда настала инвестициона улагања у складу са чланом 14. Уредбе о условима прибављања и отуђења непокретности непосредном погодбом, давања у закуп ствари у јавној својини и поступцима јавног надметања и прикупљања писмених понуда („Службени гласник РС“, број 24/2012).

По основу уложених сопствених средстава у инвестиционо одржавање на закупљеним непокретностима закупац не стиче услов за признавање својинских права на тим непокретностима.

 Закупац је у обавези да пре вршења инвестиционих улагања прибави сагласност закуподавца.

**ПРИКУПЉАЊЕ ПИСМЕНИХ ПОНУДА:**

Рок за достављање писмених понуда је 15 дана од дана објављивања Огласа у листу „Политика“, до 11,00 часова. Понуде доставити препорученом поштанском пошиљком у затвореној коверти на којој је назначено ,,Понуда за закуп непокретности са опремом и инвентаром Млина „Млава“ у Малом Црнићу, не отварати“ на адресу општина Мало Црниће, Маршала Тита 80, 12311 Мало Црниће, или их у прописаном року, уз идентичну назнаку на коверти, предати на шалтер писарнице Општинске управе општине Мало Црниће.

Разматрање приспелих понуда обавиће се дана 08.06.2015. године у згради општине Мало Црниће, улица Маршала Тита 80 у Малом Црнићу у малој сали општине Мало Црниће, први спрат у 12,00 часова.

Најнижа цена закупнине непокретности са опремом и инвентаром Млина „Млава“ у Малом Црнићу је 1.410,65 € (еврa) месечно и биће изражена у динарској противвредности по средњем курсу Народне банке Србије на дан извршене уплате.

Право учешћа имају сва правна и физичка лица, ради обављања регистроване делатности.

Сви понуђачи дужни су да положе депозит у износу од 170.000,00 динара уплатом на текући рачун Општинске управе Мало Црниће број 840-752804-70 са позивом на број 94-066, модел 97.

Свим понуђачима, осим најповољнијем, уплаћени депозит ће се вратити након јавног надметања у року од 10 дана. Најповољнијем понуђачу депозит ће бити урачунат у закупнину. У случају да најповољнији понуђач одустане од своје понуде, депозит се не враћа.

Понуђачи су у обавези да у обрасцу понуде упишу тачан број рачуна и назив банке за враћање депозита.

Избор најповољнијег понуђача врши се применом критеријума висине понуђене закупнине. Уколико у поступку два или више понуђача понуде исти износ закупнине, Комисија која спроводи поступак давања у закуп предметне непокретности у јавној својини, задржава право да избор најповољнијег понуђача изврши по слободном уверењу, ценећи друге критеријуме: висина инвестиционих улагања, број радника са територије општине Мало Црниће које закупац намерава да упосли.

Сви понуђачи ће о избору закупца бити обавештени писменим путем у року од три дана од дана доношења Решења.

Уговор о закупу биће закључен у року од 8 дана од дана коначности Решења о давању у закуп.

**СРЕДСТВА ОБЕЗБЕЂЕЊА**

Најповољнији понуђач је у обавези при закључењу уговора о закупу да достави:

* меницу са меничним овлашћењем у износу излицитиране закупнине за период од 12 месеци

**ОБАВЕЗНА ДОКУМЕНТАЦИЈА ЗА ПРИЈАВЉИВАЊЕ**

Понуда која се доставља обавезно садржи:

* **доказ о уплати депозита**,
* **обрасце из конкурсне документације**

- Образац 1 - Подаци о закупцу

- Образац 2 - „Понуда за закуп непокретности са опремом и инвентаром Млина „Млава“ у Малом Црнићу“ (Образац 2. и План инвестиционих улагања)

- Образац 3 - „Изјава понуђача о средству финансијског обезбеђења“

- Образац 4 - „Изјава да се одриче од повраћаја депозита у случају да одустане од закључења уговора“

- Образац 5 - „Изјава о преузимања обавезе чувања и обезбеђења имовине целине 2.“

- Образац 6 - Модел уговора

- Образац 7- Образац за оцену испуњености услова

- Извод из регистра Агенције за привредне регистре, односно извод из регистра надлежног Привредног суда; за стране понуђаче извод из одговарајућег регистра надлежног органа државе у којој има седиште;

- Потврда Агенције за привредне регистре да није покренут поступак стечаја или ликвидације;

Ради преузимања Конкурсне документације потребно је извршити уплату у износу 1.000 динара на рачун број 840-742351843-94 са позивом на број 94-066.

Са доказом о уплати Конкурсну документацију је могуће преузети у канцеларији број 5. Општинске управе општине Мало Црниће.

Подносиоци неблаговремене или непотпуне понуде не могу учествовати у поступку прикупљања писмених понуда, а непотпуне или неблаговремене понуде биће одбачене.

Додатне информације се могу добити на телефон 012 280 016, локал 109.

**Комисије за давање у закуп грађевинских објеката и опреме**

**млина „Млава“ у Малом Црнићу**

**Број: 464-4/2015-2**

**Датум: 18.05.2015.**